Театр В. Ольшанский, В. Жеребцов, В. Илюхов, Н. Птушкина, Г. Горин, В. Гуркин кеүек заманса драматургтар менән уңышлы эшләй. Театрҙың репертуарында трагикомедия, трагедия, фарс-раунд, әкиәт, рок-хикмәт, трагик балаган һымаҡ жанрҙар үҙ-ара бәйләнеп килә. Стәрлетамаҡ рус дәүләт драма театры актив рәүештә гастролдәргә сыға, төрлө театраль фестивалдәрҙә һәм конкурстарҙа ҡатнаша. Күп тапҡырҙар дипломдар менән бүләкләнде, фестиваль лауреты булды.